b'\n_START_ARTICLE_\nHalvgud\n_START_PARAGRAPH_\nHalvgud, eller semigud er mytologiske figurer hvor den ene af for\xc3\xa6ldrene er en gud og den andre er et menneske. Som s\xc3\xa5dan er halvguder hybrider, delvis guddommelig, delvis menneskelige. I en del mytologier findes der ogs\xc3\xa5 beskrivelser af mennesker som er blevet guder, eller ganske enkelt ekstremt m\xc3\xa6gtige figurer som har kr\xc3\xa6fter som er ligestillet med kr\xc3\xa6ftene til gudene, selv om de i sig selv ikke er guder. Disse halvguder fremst\xc3\xa5r i myterne som helte, ved at v\xc3\xa6re mere end mennesker, er de symbolsk begunstiget, forklart konkret ved at de var af guddommelig ophav._NEWLINE_Eksempel p\xc3\xa5 halvguder er Fionn mac Cumhaill fra irsk mytologi (s\xc3\xb8n af en h\xc3\xb8vding og en druides datter); troldmanden Merlin (en legende h\xc3\xa6vdet at han blev undfanget af dj\xc3\xa6velen med en prinsesse i et kloster); den sumerske kongegud Gilgamesh (som blev beskrevet som to-tredjedele guddommelig); den romerske helt \xc3\x86neas (s\xc3\xb8n af prins Ankises og gudinden Venus); og den gr\xc3\xa6ske helt Herakles (s\xc3\xb8n af himmelguden Zeus og en dronning i Theben)._NEWLINE_Mennesker i mange kulturer og civilisationer, s\xc3\xa6rlig konger og herskere, har h\xc3\xa6vdet at de nedstammer fra guderne eller fra halvguder, uden at de selv n\xc3\xb8dvendigvis var guddommelige. Det guddommelige ophav var et "bevis" p\xc3\xa5 at de havde guddommelig gunst og lykke.'